Document ID: 32007R0435

Title and Content:
ΚΑΝΟΝΙΣΜΌΣ (ΕΚ) αριθ. 435/2007 ΤΗΣ ΕΠΙΤΡΟΠΉΣ της 20ής Απριλίου 2007 για τροποποίηση του κανονισμού (ΕΚ) αριθ. 1010/2006 σχετικά με ορισμένα έκτακτα μέτρα στήριξης της αγοράς στους τομείς των αυγών και πουλερικών ορισμένων κρατών μελών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών (1), και ιδίως το άρθρο 14 παράγραφος 1 πρώτο εδάφιο στοιχείο β), τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών (2), και ιδίως το άρθρο 14 παράγραφος 1 πρώτο εδάφιο στοιχείο β), Εκτιμώντας τα ακόλουθα: (1) Ορισμένα κράτη μέλη αντιμετωπίζουν δυσκολίες όσον αφορά την τήρηση της προθεσμίας που ορίζεται στο άρθρο 10 του κανονισμού (ΕΚ) αριθ. 1010/2006 της Επιτροπής (3) για τη διενέργεια των πληρωμών στους δικαιούχους έκτακτων μέτρων στήριξης της αγοράς, και συγκεκριμένα πριν από τις 31 Μαρτίου 2007. Δεδομένου ότι είναι η πρώτη φορά που λαμβάνονται τέτοιου είδους έκτακτα μέτρα στήριξης της αγοράς, απαιτήθηκε μεγάλο χρονικό διάστημα για τις διοικητικές διαδικασίες. Είναι, συνεπώς, σκόπιμο να παραταθεί η προθεσμία πληρωμής κατά δύο μήνες. (2) Επομένως, ο κανονισμός (ΕΚ) αριθ. 1010/2006 πρέπει να τροποποιηθεί αναλόγως. (3) Δεδομένου ότι η προθεσμία που έχει καθοριστεί επί του παρόντος λήγει στις 31 Μαρτίου 2007, είναι σκόπιμο να προβλεφθεί ότι ο παρών κανονισμός θα αρχίσει να ισχύει από την 1η Απριλίου 2007. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 10 του κανονισμού (ΕΚ) αριθ. 1010/2006 η ημερομηνία «31 Μαρτίου 2007» αντικαθίσταται από την ημερομηνία «31 Μαΐου 2007». Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Απριλίου 2007. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Απριλίου 2007.

Classification Labels:
1934
311
1474
1469
1466
574

Label Descriptions:
{"1934": "Πολιτική για την υγεία", "311": "ΥΓΕΙΑ", "1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2479
2449
2711
2737
2443
5877

EuroVoc IDs (Expanded): 2479
2449
2711
2737
2443
5877

Dataset Source: meu

Split: train